Document ID: /roh_data/filtered/fineweb-2-filterrobots_roh.jsonl.gz/69078

La regenza Grischuna ha concedì ina contribuziun da 1,3 milliuns francs per ulteriuras analisas da la bova da Brinzauls. Il project mettia il focus sin la dumonda, co che la bova vegn a sa sviluppar en l'avegnir. En spezial, tge consequenzas ch'ina eventuala galaria da drenascha haja per la bova e cun tge probabilitad ch'ins stoppia spetgar grondas crudadas da grippa.
Il medem mument saja planisà da suttametter ina missiva al Cussegl grond. Cun quella duai vegnir dumandà in credit d'impegn da radund 40 milliuns francs per construir ina galaria da drenascha.